101 яшьлек Вазыйфа әби  һаман “яучы көтә” (ФОТО)

	Саба районы Тенеки авылында бер әби яши. Аның өч үзенчәлеге бар: беренчедән, аңа 101(!) яшь, икенчедән, аның исеме дә гадәти генә түгел, өченчедән,  ул һәр җөмләсен уен-көлке, шаяру белән әйтә. 	 Вазыйфа әби Галиева килене һәм оныгы тәрбиясендә гомер кичерә. Җиде ел элек, улы вафатыннан соң күзе сукырайган. Аяклары йөрмәгәнгә дә өч ел икән. Мин килгәндә утырып кына тора иде. Кулларымны учына алып: “Кулың бик йомшак, кияүдә түгелсең ахры”, – диде ул шаяртып. 
	Чулпан ШАКИРОВА	
Акчарлак

	№   |  	


